Universitetet amerikane tërheqëse për studentë të huaj
Megjithëse kërkesat e studimit nga të huajt kanë rënë, arsimi i lartë amerikan vazhdon të jetë tërheqës për studentët e huaj
Kërkesat e studimit nga të huajt në shumë universitete amerikane kanë rënë dhe pedagogët fajësojnë perceptimin e krijuar se Shtetet e Bashkuara nuk i mirëpresin më vizitorët e huaj. Një lëvizje e fundit për të kufizuar studentët nga jashtë shtetit të Kalifornisë nga sistemi universitar me të njëjtin emër, i ka shtuar shqetësimet. Megjitatë, specialistët ndërkombëtarë të arsimit që janë mbledhur për një takim në Los Angeles thonë se Shtetet e Bashkuara mbeten destinacioni më i preferuar për studentët nga bota. Universiteti i Kalifornisë po e kufizon pranimin e studentëve nga jashtë Kalifornisë, përfshirë ata të huaj, që të krijojë më shumë mundësi për ata brenda shtetit. Por studentët ndërkombëtarë zakonisht paguajnë më shumë për studimet, prandaj nuk ka shumë gjasa që kjo lëvizje të fillojë një prirje për universitetet publike në shtetet e tjera. Këtu përfshihen rekrutimet nga jashtë vendit, një praktikë popullore në shumë shkolla private. Një shqetësim tjetër për studentët ndërkombëtarë: Urdhri ekzekutiv i Presidentit Trump për ndalimin e udhëtimit nga gjashtë vende me shumicë myslimane. Zbatimi i tij është bllokuar deri tani, por ekspertët e arsimit thonë se studentët po e ndjekin me vemendje gjendjen. Shumë universitete amerikane tërheqin në mënyrë aktive studentë të huaj. Studimet në Amerikë e ndihmuan një ish-student nga India. Dhe kjo ndihmon edhe studentët amerikanë.. “Kanë kolegë dhe shokë që vijnë nga vende të ndryshme me të cilët mund të ndërtojnë biznese, të krijojnë kompani, të na ndihmojnë të rrisim praninë në tregje të tjera që janë vërtet shumë të rëndësishme”. Ja ç’thotë një këshilltar universiteti që erdhi në Amerikë si student nga Sudani. Këta specialistë të arsimit, bien dakord se universitetet publike duhet t’u shërbejnë studentëve amerikanë por thonë se studentët ndërkombëtarë i pasurojnë institucionet e tyre dhe çështja është vetëm të gjendet balanca e duhur.